b'\n_START_ARTICLE_\nEquilibrium (sastav)\n_START_SECTION_\nPovijest sastava\n_START_PARAGRAPH_\nOsnovan je 2001. godine, te su 2005. pod izdava\xc4\x8dkom ku\xc4\x87om Black Attakk objavili svoj prvi studijski album Turis Fratyr. Nakon toga potpisuju za Nuclear Blast te 2008. objavljuju novi album Sagas. U velja\xc4\x8di 2010. otkazali su nastup na Winterfire festivalu u Njema\xc4\x8dkoj, nakon \xc4\x8dega su pjeva\xc4\x8d Helge Stang i bubnjar Manuel Di Camillo napustili sastav, a zamjenjuju ih Robert "Robse" Dahn iz pagan metal sastava Vrankenvorde i Tuval "Hati" Refaeli iz death metal sastava Viscera Trail. U toj su postavi iste godine objavili svoj tre\xc4\x87i, i zasada posljednji album Rekreatur. Sve svoje pjesme izvode na njema\xc4\x8dkom jeziku, te su im naj\xc4\x8de\xc5\xa1\xc4\x87a tema njema\xc4\x8dki mitovi i legende.'